Consilierul din cadrul Cancelariei Prefectului, Bianca Șorian a participat azi la acțiunea de împădurire organizată de Primăria Negrești Oaș în zona Luna Șes.
Au fost plantați peste 2500 de puieți de de molid și paltin în cadrul unei acțiuni pe care Primăria Negrești-Oaș a organizat-o împreună cu Ocolul Silvic Negrești-Oaș.
Prin această acțiune, Primăria Negrești-Oaș continuă programul de împădurire care are drept scop creșterea suprafețelor împădurite din arealul orașului Negrești-Oaș.
Această inițiativă verde este posibilă datorită colaborării dintre Primăria Negrești-Oaș, Ocolul Silvic Negrești-Oaș și instituțiile de învățământ din oraș.
"Țin să-i felicit pe organizatori, pe doamna primar Aurelia Fedorca și bineînțeles pe elevii și dascălii veniți în număr mare și pe toți cei prezenți la acțiunea de azi.
Plantarea unui copac poate părea un pas mic, însă la fel ca viața unui arbore efectele se vor resimți și vor fi pozitive de-a lungul anilor.
Ne pasă de mediul înconjurător și trebuie să-l protejăm și să- l păstrăm ca pe o comoară "- a fost mesajul transmis din partea Instituției Prefectului de către Bianca Șorian, consilier în cadrul Cancelariei.
Karina Brodi